ই-কমার্স অ্যাসোসিয়েশন অব বাংলাদেশের (ই-ক্যাব) মহাসচিব মোহাম্মদ আবদুল ওয়াহেদ তমাল বলেন, দেশি ব্যবসায়ীদের স্বার্থকে প্রাধান্য দিয়ে জাতীয় ডিজিটাল কমার্স নীতিমালা হতে হবে। পাশের দেশ ভারতের দিকে তাকালে আমরা দেখতে পাই, বিদেশি প্রতিষ্ঠানগুলো ই-কমার্সে প্রতিষ্ঠিত হওয়ার আগে দেশি প্রতিষ্ঠানকে এগিয়ে যাওয়ার সুযোগ দেওয়া হয়েছে। বিদেশি প্রতিষ্ঠানকে দেশি নীতিমালা পরিপূর্ণভাবে মেনে দেশে ব্যবসা করতে হবে। কোনোমতেই এককভাবে বিদেশি প্রতিষ্ঠানগুলোর ব্যবসা করার সুযোগ নেই। ডিটিওর সদস্য সংগঠনের রীতিনীতি মেনেই বিদেশি প্রতিষ্ঠানগুলো ব্যবসা করতে চাইলে শর্ত সাপেক্ষে অনুমতি পেতে পারে।